Selleks on tõesti põhjust: ei ole teist rahvaeepost, mis oleks nii hilissündinud ja ühtlasi nii rahvaehtne, ei ühtki, mis oleks samal ajal nii vana, s. o. primitiivset maailmakäsitust kajastav ja ühtlasi ometi nii "noor", s. o. ka praegusaegsele psüühile lähe­dane ja tundmusehtne. Just oma  liigse skemaatilise konventsionaalsuse ja kuivuse tõttu pakuvad tänapäevale võrdlemisi vähe näit. "Rolandilaul", "Beowulf" jt., jah, selle all kannatab isegi muidu nii dramaatiline "Nibelungidelaul", kõnelemata muist. Ai­nult Homerose eeposed on peaaegu niisama noored - need oma eepilise plastilisuse ja inimeskujutusega, Lönnroti töö aga oma f a n t a a s i a suurejoonsuse, kujudeloomingu lüürilise tundeehtsuse ja impressionistliku muljevärskusega.